निजी छात्रों की बेरुखी से ब्रज विवि में 10 हजार फार्म कम आए
महाराजासूरजमल ब्रज विश्वविद्यालय को स्वयंपाठी विद्यार्थियों ने नाउम्मीद किया है। इसलिए इस साल उम्मीद से करीब 10 हजार परीक्षा फार्म कम जमा हुए हैं। अंतिम तिथि निकलने के बाद करीब 65 हजार 200 फार्म जमा हुए हैं। जबकि उम्मीद करीब 75 हजार फार्म जमा होने की थी। इसका प्रमुख कारण प्राइवेट विद्यार्थियों की ब्रज विश्वविद्यालय के प्रति बेरुखी माना जा रहा है। स्वयंपाठी विद्यार्थियों ने ब्रज विश्वविद्यालय के बजाए राजस्थान विश्वविद्यालय को प्राथमिकता दी है। इसे विश्वविद्यालय प्रशासन भी दबी जुबान से स्वीकार करता है। किंतु इसका कारण वे पिछली परीक्षा में ब्रज विश्वविद्यालय द्वारा बरती गई सख्ती को बताते हैं। इसलिए यूपी, हरियाणा, उत्तराखंड एवं मध्यप्रदेश से विद्यार्थियों के आवेदन कम आए हैं। किंतु एक बड़ा कारण परीक्षा फार्म भरवाने में हुई देरी भी है। क्योंकि राजस्थान विश्वविद्यालय के परीक्षा फार्म दिसंबर में ही जमा हो गए थे, जबकि ब्रज विश्वविद्यालय का कार्यक्रम 19 फरवरी से प्रारंभ हो सका। इसलिए बहुत से स्वयंपाठी विद्यार्थियों ने आरयू से परीक्षा देने का निर्णय लिया।
^नईयूनिवर्सिटी है। इसलिए हो सकता है कुछ विद्यार्थियों ने आरयू में फार्म भरा हो, लेकिन विश्वविद्यालय के कार्यक्षेत्र भरतपुर धौलपुर जिले के अधिकांश विद्यार्थियों ने ब्रज विश्वविद्यालय से ही फार्म भरा है। हमारी कोशिश उम्मीद से बेहतर काम करने की है।
प्रो.अश्विनी कुमार बंसल, कुलपति, ब्रज विश्वविद्यालय
तीन गुना फीस से 6 7 को भर सकेंगे परीक्षा फार्म
विद्यार्थी6 7 मार्च को तीन गुना फीस जमा करा परीक्षा फार्म जमा करा सकते हैं। वंचित करीब 10-12 विद्यार्थी विश्वविद्यालय के कुलपति प्रो. अश्विनी कुमार बंसल एवं परीक्षा नियंत्रक डा. एस त्रिगुणायत से मिले। प्रो. अश्विनी कुमार बंसल ने छात्र हित को ध्यान में रखते हुए तीन गुना फीस जमा कराने पर 6 7 फरवरी को परीक्षा फार्म जमा कराने की अनुमति प्रदान कर दी है। यह अंतिम मौका है। इसके बाद किसी भी हाल में परीक्षा फार्म स्वीकार नही होंगे।
लक्ष्य से 15 हजार कम
अबतक करीब 65 हजार 200 परीक्षा फार्म जमा हुए हैं। जो उम्मीद से करीब 10 हजार कम है। प्रारंभ में माना जा रहा था कि करीब 75 हजार फार्म जमा हो जाएंगे, क्योंकि गत वर्ष 32 हजार 358 परीक्षार्थी शामिल हुए थे। सीनियर सैकंडरी के आंकड़ों को और इस साल स्नातक द्वितीय वर्ष तथा स्नातकोत्तर उत्तरार्ध की भी परीक्षा कराने की जिम्मेदारी विश्वविद्यालय के पास होने से माना जा रहा था कि यह संख्या लगभग 75 हजार को क्रास कर जाएगी। इसलिए उसी हिसाब से तैयारी भी की थी, किंतु अंतिम तिथि निकलने के बाद अभी तक 65 हजार 200 फार्म ही जमा हुए हैं। वैसे 100-50 फार्म और जमा हो सकते हैं।
प्रवेश प्रक्रिया
awa_Deva hin_Deva hin_Deva bho_Deva hin_Deva hin_Deva hin_Deva hin_Deva mag_Deva